2.

După punctul 8 (Directiva 2014/54/UE a Parlamentului European și a Consiliului), se adaugă următoarele puncte: „9. 32016 R 0589: Regulamentul (UE) 2016/589 al Parlamentului European și al Consiliului din 13 aprilie 2016 privind o rețea europeană de servicii de ocupare a forței de muncă (EURES), accesul lucrătorilor la servicii de mobilitate și integrarea mai bună a piețelor forței de muncă și de modificare a Regulamentelor (UE) nr. 492/2011 și (UE) nr. 1296/2013 (JO L 107, 22.4.2016, p. 1). În sensul prezentului acord, dispozițiile regulamentului se citesc cu următoarele adaptări: (a) cuvintele «articolul 45 din TFUE» se înlocuiesc cu «articolul 28 din Acordul privind SEE»; (b) cuvintele «cetățenii Uniunii» se înlocuiesc cu «resortisanții statelor membre ale UE și ai statelor AELS»; (c) la articolul 6: (i) Trimiterile la articolul 3 din Tratatul privind Uniunea Europeană și la articolul 145 din Tratatul privind funcționarea Uniunii Europene nu se aplică. (ii) La litera (d), cuvintele «în conformitate cu dreptul și practicile Uniunii» se înlocuiesc cu «în conformitate cu legislația aplicabilă în temeiul Acordului privind SEE»; (d) la articolul 9 alineatul (4) litera (c), cuvintele «normele și instrumentele existente ale Uniunii» se înlocuiesc cu «normele și instrumentele aplicabile în temeiul Acordului privind SEE»; (e) la articolul 34, cuvintele «dreptul Uniunii» se înlocuiesc cu «legislația aplicabilă în temeiul Acordului privind SEE». 9a. 32017 D 1255: Decizia de punere în aplicare (UE) 2017/1255 a Comisiei din 11 iulie 2017 privind un model de descriere a sistemelor și procedurilor naționale pentru admiterea organizațiilor ca membri și parteneri EURES (JO L 179, 12.7.2017, p. 18). 9b. 32017 D 1256: Decizia de punere în aplicare (UE) 2017/1256 a Comisiei din 11 iulie 2017 privind modelele și procedurile necesare pentru schimbul de informații la nivelul Uniunii referitoare la programele naționale de lucru ale rețelei EURES (JO L 179, 12.7.2017, p. 24). 9c. 32017 D 1257: Decizia de punere în aplicare (UE) 2017/1257 a Comisiei din 11 iulie 2017 privind standardele tehnice și formatele necesare pentru un sistem uniform care să permită corelarea locurilor de muncă vacante cu cererile de locuri de muncă și cu CV-urile pe portalul EURES (JO L 179, 12.7.2017, p. 32). 9d. 32018 D 0170: Decizia de punere în aplicare (UE) 2018/170 a Comisiei din 2 februarie 2018 privind specificațiile detaliate uniforme pentru colectarea și analiza datelor în scopul monitorizării și al evaluării funcționării rețelei EURES (JO L 31, 3.2.2018, p. 104). 9e. 32018 D 1020: Decizia de punere în aplicare (UE) 2018/1020 a Comisiei din 18 iulie 2018 privind adoptarea și actualizarea listei de aptitudini, competențe și ocupații din clasificarea europeană în scopul corelării automate prin intermediul platformei IT comune EURES (JO L 183, 19.7.2018, p. 17). 9f. 32018 D 1021: Decizia de punere în aplicare (UE) 2018/1021 a Comisiei din 18 iulie 2018 privind adoptarea unor standarde și formate tehnice necesare pentru funcționarea corelării automate prin intermediul platformei IT comune, utilizând clasificarea europeană și interoperabilitatea între sistemele naționale și clasificarea europeană (JO L 183, 19.7.2018, p. 20).”